Document ID: 32013R0317

32013R0317
L 099/1
SLUŽBENI LIST EUROPSKE UNIJE
UREDBA KOMISIJE (EU) br. 317/2013
od 8. travnja 2013.
o izmjeni priloga uredbama (EZ) br. 1983/2003, (EZ) br. 1738/2005, (EZ) br. 698/2006, (EZ) br. 377/2008 i (EU) br. 823/2010 u pogledu međunarodne standardne klasifikacije obrazovanja
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (1), a posebno njezin članak 15.,
uzimajući u obzir Uredbu Vijeća (EZ) br. 530/1999 od 9. ožujka 1999. o strukturnoj statistici o dohotku i troškovima rada (2), a posebno njezin članak 11.,
uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (3), a posebno njezin članak 4.,
uzimajući u obzir Uredbu (EZ) br. 452/2008 Europskog parlamenta i Vijeća od 23. travnja 2008. o izradi i razvoju statistike o obrazovanju i cjeloživotnom učenju (4), a posebno njezin članak 6. stavak 1.,
budući da:
(1)
Uvođenje ažuriranog sustava klasifikacije nalazi se u središtu stalnih napora Komisije vezanih uz održavanje primjerenosti europske statistike, uzimajući u obzir razvoj i promjene u području obrazovanja.
(2)
Organizacija UN-a za obrazovanje, znanost i kulturu (Unesco) revidirala je inačicu međunarodne standardne klasifikacije obrazovanja (ISCED) koja je dosad korištena (ISCED 1997.) radi osiguranja njezine usklađenosti s razvojem u politikama i strukturama obrazovanja i osposobljavanja.
(3)
Međunarodna usporedivost obrazovne statistike zahtijeva da države članice i institucije Unije koriste klasifikacije obrazovanja koje su sukladne s revidiranom međunarodnim standardnom klasifikacijom obrazovanja (dalje u tekstu: ISCED 2011.), koju su donijele države članice Unesco-a na svojoj 36. općoj konferenciju u studenome 2011.
(4)
Uspostavom revidirane međunarodne standardne klasifikacije obrazovanja potrebno je izmijeniti upućivanja na ISCED, ISCED 97 i ISCED 1997. kao i izmijeniti niz odgovarajućih instrumenata.
(5)
Stoga je potrebno na odgovarajući način izmijeniti sljedeće uredbe: Uredbu Komisije (EZ) br. 1983/2003 od 7. studenoga 2003. o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) u pogledu popisa osnovnih ciljnih varijabli (5); Uredbu Komisije (EZ) br. 1738/2005 od 21. listopada 2005. o izmjeni Uredbe (EZ) br. 1916/2000 u odnosu na definiranje i prijenos informacija o strukturi dohotka (6); Uredbu Komisije (EZ) br. 698/2006 od 5. svibnja 2006. o provedbi Uredbe Vijeća (EZ) br. 530/1999 o ocjenjivanju kvalitete strukturne statistike troškova rada i zarada (7); Uredbu Komisije (EZ) br. 377/2008 od 25. travnja 2008. o provedbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici u pogledu šifriranja koje od 2009. treba koristiti za prijenos podataka, korištenju poduzorka za prikupljanje podataka o strukturalnim varijablama i definiciji referentnih tromjesečja (8); Uredbu Komisije (EZ) br. 823/2010 od 17. rujna 2010. o provedbi Uredbe (EZ) br. 452/2008 Europskog parlamenta i Vijeća o izradi i razvoju statistike o obrazovanju i cjeloživotnom učenju u vezi sa statistikama o sudjelovanju odraslih u cjeloživotnom učenju (9).
(6)
Mjere predviđene u ovoj Uredbi u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Izmjene Uredbe (EZ) br. 1983/2003
Bilješka br. 19 u Prilogu Uredbi (EZ) br. 1983/2003 zamjenjuje se sljedećim:
„ISCED 2011.: Međunarodna standardna klasifikacija obrazovanja 2011.”
Članak 2.
Izmjena Uredbe (EZ) br. 1738/2005
Uredba (EZ) br. 1738/2005 mijenja se kako slijedi:
1.
„ISCED 97” zamjenjuje se s „ISCED 2011.” kroz priloge.
2.
Varijabla 2.5 Priloga I. zamjenjuje se sljedećim:
„Stupanj stečenog obrazovanja (ISCED 2011.)”.
3.
Varijabla 2.5 Priloga II. zamjenjuje se sljedećim:
„Stupanj stečenog obrazovanja (ISCED 2011.)
Ova varijabla odnosi se na najviši uspješno završeni stupanj obrazovanja, koji je zaposlenik stekao prema međunarodnoj standardnoj klasifikaciji obrazovanja, inačica 2011. (ISCED 2011). Izraz ‚uspješno završeni stupanj’ mora biti povezan sa stjecanjem svjedodžbe ili diplome, kada se izdaju svjedodžbe. U slučajevima kada nema svjedodžbi, uspješno završavanje je uvjetovano redovitim pohađanjem programa.
Skupine šifri koje se koriste utvrđene su u sporazumu o provedbi ankete o strukturi plaća.”.
Članak 3.
Izmjena Uredbe (EZ) br. 698/2006
Uredba (EZ) br. 698/2006 mijenja se kako slijedi:
U odjeljku 2.1 točki 2. Priloga, upućivanje na „stupanj obrazovanja (ISCED 0 do 6)” zamjenjuje se sljedećim: „stečeni stupanj obrazovanja (razine ISCED 2011. od 0 do 8)”.
Članak 4.
Izmjena Uredbe (EZ) br. 377/2008
Uredba (EZ) br. 377/2008 mijenja se kako slijedi:
Prilog III. mijenja se u skladu s Prilogom I. ovoj Uredbi.
Članak 5.
Izmjena Uredbe (EZ) br. 823/2010
Uredba (EZ) br. 823/2010 mijenja se kako slijedi:
Prilozi I. i II. mijenjaju se u skladu s Prilogom II. ovoj Uredbi.
Članak 6.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od referentne godine počevši od 1. siječnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. travnja 2013.

Labels: 12
7
19